
Constat a principio diversas fuisse auctorum sen- 
tentias de eo, utrum bene an secius de Populo Ro- 
mano Augustus meruerit: ex quibus nonnullorum 
animos, cum rem tantum primoribus labris, ut 
aiunt, attigerint, doctrina adeo ac literarum gloria 
pnestrinxit, ut ejusdem aetatem cum Pericle, Medicis, 
ceteris, quibus regnantibus artes cum maxime floru- 
erunt % coraparaverint, neque ipsum omni laude cu- 
mulare dubitaverint. Qui autem annates interius 
scrutantur, in duo fere genera, ut mihi videtur, dis- 
cedunt, quorum ratio nonnihil forsltan conjunc- 
tionis habeat cum sua ipsorum indole atque riatura : 
alteris videlicet Libertas adeo in amore ac deliciis 
est, ut et effigiem ejus, magna ex parte, legibus 
solutse, facilius patiantur, et ipsam, neque injuria 
quidem, exquisitissimo rerum ordine et moderatione 
longe antiquiorem arbitrentur : ab alteris contra 
nihil tarn abhorret quam ubi homines fastidio prse- 
sentium novum rerum statum vehementius moli- 
untur; nihil denique iisdem gratius acceptiusve oc- 
currit, quam bene temperata respublica, unius ar- 
bitrio aut paucorum obnoxia. Ex quo fit ut plurimi 
Provincial multo melius administratas, Romae or- 
dinum certamina finita, orbem terrarum universum 



• Voltaire, Preface to " Louis XIV." 

otio pacatum animadvertentes, Romani imperii men- 
tis, et pacis confirmatae dulcedine non leviter capian- 
tur, atque Augusto tanquam illius ordinis constitutori 
prim as deferant. Sed contra inveniuntur qui parum 
illarum et Romae proscriptionum et provinciis inju- 
riarum illatarum, quae ante Augustum Principem 
invaluenint, ratione habita, in unius dominatum 
vehementius invehantur, atque adeo omne Tyran- 
norum, qui appellantur, genus in culpam trahant. 
Hue pertinet ut vocabula cum in aliis rebus, turn 
praecipue in Politicis, saepe cum maximo errore ad- 
hibeantur : velut in Augusto licet eum Tyrannum 
appellemus, et quasi in sicarios relatum capite dam- 
nemus: sed plurimae illius generis varietates sunt, 
quam longissime aliae ab aliis discrepantes, quarum 
plures vel intra Romani imperii fines exstiterunt. 
Quodsi Tiberii ipsius dominatus, Comitiis sublatis, 
Lege de Majestate paullatim insurgente, Praetorianis 
cohortibus stativis in castris, (Elio Sejano auctore, 
Romae praesidio constitutis, nedum Pertinacis aut 
Constantini, — illius manifesto jam militum arbitratu 
dominantis, hujus inde a Deo O. M. ut sibi vide- 
batur imperii originem repetentis, ab Augusto vi- 
detur discrepare, quanto id iniquius esse arbitremur, 
si quis Augustum spectare velit ex eorum existima- 
tione, qui hac hominum memoria, vel potestate qua- 
darn immodica praediti, vel militum copia et disci- 
plina freti, tyranni exstiterunt ! Sed fortasse quispiam 
dixerit: Augustus haud dubie Romani Imperii, vel 
te concedente, fundamenta jecit: jure igitur omnia 
ejus vitia illi accepta referenda sunt. Sed confido 
fore ut nullum alium statum, quo diutius permaneret 
Romana respublica, potuisse exstare demonstrem : 

quare non parvi interfuit utrum initia dominatus 
in manus Marii aut Syllse aut Csesaris venirent. 
Quo' minus vereor ne meam orationem finibua arcti- 
oribus circumscribere videar, si ejus modum potius 
Augusti ipsius indole terminavero ; non quo me 
fugiat initia tantum fuisse ilia maximi post hominum 
memoriam imperii, cujus momenta vel ad nostram 
setatem pertinuerunt ; sed eo propterea quod, meo 
quidem judicio, satis magnum campum habet ea 
qusestio, quatenus cum sequalium suorum et eofum, 
qui proxime setate accesserunt, benefieio aut calami- 
tate Augustus regnaverit. 

Sed quoniam in eo nonnihil erroris esse solet, 
quonam modo ii qui magni viri hominum consensu 
habiti sunt, ad suam voluntatem rerum cursum con- 
verterint, pretium opera; erit illud paullisper atten- 
dere. Principio neminem omnino negaturum esse 
puto, quin sylva ilia causarum, "indeprenfcuset irreme- 
abilis error," quse historiam, ut ita dicam, sub domi- 
natu aKpdrov Srjfio/cparia? devinctam plerumque te- 
nere soleat, nonnunquam tanquam in unius arbi- 
trium recidisse videatur. Testes sunt Alexander, 
Carolus Magnus, alii. Difficilior sane ilia qusestio, 
quatenus revera singuli 

" Sibi res, non se rebus snbjangere posBint." 
Neque enim maximi quidem viri hominum societatem 
ad suum ipsorum exemplar exigere omnino potuerunt, 
nulla rerum ratione habita : scilicet duplex videtur b 
eorum diligentia esse : duas personas pre se ferunt. 
Primum enim laudis illorum est illud proprium, 
quod sibi possunt interpretari momenta sua quisque 
saeculi, gravissima ilia quidem ssepenumero, sed ta- 
b Guizot, Civ. Fr., Remarks on Charlemagne. 
B3 

men caeca et obscura ; quorsura res quaeque spectet 
intelligere : quibus rebus praecipue opus sit, pro*- 
videre. Ex quo fit ut ille futura cogitatione am- 
plexus, modo potestatem idoneam sibi possit ar- 
ripere, ad exitum aliquem rempublicam valeat per- 
ducere, et id quidem efiiciat, ut, quod saeculum jam 
diu parturit, tandem aliquando pariat. Nunquam 
enim ex animo nostro effugere potest Aristotelis 
illud oifc €<ttl \v6Lv tov be a fib v ayvoovvras. Hinc 
vel laudatur, vel in culpam trahitur. Quis autem 
in annalium paginis evolvendis non saepius agnovit 
seculum quoddam quasi in curriculo constitisse, tan- 
quam aliquem desiderasset qui sibi viam muniret, 
ac potius sua retro vestigia legisse ? Quo in genere 
maxime fuisse ilia tempora de quibus nunc agitur, 
magna me spes tenet fore ut procul dubio demon- 
strem. Alterum autem est illud in magnis viris 
animadvertendum, quod non solum rebus per na- 
turalem suum cursum praeire egregie possunt, sed 
species etiam quasdam vel evvoias animo suo insitas 
habent, magis suas et proprias quam ipsis temporum 
rerumque necessitatibus ultro commendatas ; quas in 
eo sum mo studio elaborant, ut, ad suae auctoritatis 
adminicula quasi annisi, ratas faciant. Sed utriusque 
modi exemplar mihi maxime fuisse Augustus videtur, 
prout ilium aut formam afflictae reipublicae exsan- 
guem de integro restituentem et quasi suco suo 
perfundentem, aut Provincias in ordinem suo ar- 
bitratu cogentem spectemus; ita ut ad Prudentis 
illius viri laudes, quern Graeci <j>p6vifiov appellant, 
idem, si quis alius, proxime accedere videatur. 

Quod si quid Fastorum Romanorum seriem, quasi 
gladii acumine exaratorum, per centum fere illos 

annos, qui praelium apud Actium commissum proxime 
aetate praecedebant, diligentius exquirere, et rerum 
causas penitus cognoscere velit, multa sane in causa 
esse inveniet, cur res tandem ab optimatium ad unius 
dominatum transiret necesse esset. Quae tamen in 
lucem singillatim prolata, si idem admirabitur hue 
illuc, tanquam Lucretianos illos atomos, tamdiu rapi, 
multo ante quam sint in unum conglobata, velim id 
ani mad vert at quemadmodum in hominum sen ten - 
tiis c , iis praesertim quae ad Relligionem pertineant, 
ita in rerum publicarum commutationibus non aliter 
se rem habere: neque enim fieri solet, ut ab una 
rerum ratione, quae diu invaluerit, quasi e vestigio 
ad alteram novam inusitatamque transeatur : homi- 
nes contra nihil intentatum relinquunt, si forte mo- 
rem ilium majorum ad necessitates recentiores ac- 
commodent: scilicet re quidem vera saepenumero 
magnae prius commutationes effectae sunt, quam ab 
antiquorum nominum auctoritate omnino defecerunt. 
Ut autem ilia tempore, quae nunc in manibus sunt, 
animadvertamus, duas potissimum in angustias id 
aetatis delapsa esse domi et militiae vetus ilia reipub- 
licae constitutio mihi videtur, quarum una in imperii 
illius, longius se singulis annis extendentis, ratione 
posita est ; altera in belli Socialis discrimine exituque. 
Quae quamvis inter se, ut fit, cohaereant, easdem 
tamen tanti est disjunctas paullisper separatim con- 
si derare : exinde melius apparebit, multo majus prae- 
sidium esse ad Romani Populi imperium conservan- 
dum in unius dominatu, quam in 6\iyap%la ilia, ut 
Graeco verbo utar, neque mitiore ulla medicina posse 
gravi8simos illos reipublicae morbos sublevari. 

c Mill, Ess. and Diss., vol. ii. p. 304. 

I. Cujus unquara belli finitimi rudimenta hominum 
ingenia raagis ad germanam gloriam ut in re militari 
allicere potuerunt et excitare, quam illius Roma- 
norum certaminis cum Carthaginiensibus atque Han- 
nibale per sedecim annos pro aris et focis producti ? 
Aut quae gens unquam magis suopte ingenio et 
natura prsedita omnibus artibus, quae ad bellicam vir- 
tutem pertineant, quam Romani ? Quid obedientiara. 
et disciplinam? Quid summam laboris et doloris 
patientiam? Quid scientiam vel in rebus infimis 
prseceptis ordinatam commemorem? Quid minim 
ergo, si vires illae in tanta dimicatione collectae violen- 
tia postea iuexpugnabili in Africam, Macedonian^ 
Syriam redundarunt? Insequebantur alibi prselia 
felicissimis auspiciis commissa cum minoris numeri 
gentibus Liguribus, Bois, Hispanis, Sardis. Hue 
accedit ut pari processu in nationes magis humani- 
tatis expertes Romani illas artes. regnandi sive per 
colonias illas "imperii propugnacula" jure appellatas, 
sive per leges atque instituta attulerint. Fortunati 
nimiam, sed plasquam mortales, si munera ilia tan- 
tum donare subjectis potuissent, neque ipsi ullum 
vicissim detrimentum ex victoria ipsa, ne dicam ex 
exterorum moribus et luxuria, reportavissent ! Quid 
dicam moris majorum corruptelam eversionemque ? 
Unum illud velim jam sit prsevertendum legionarios 
illos magis et magis ex civibus, id quod antea erant, 
milites absolutos factos esse; rem militarem magis 
atque magis in modum artis suis quasi finibus cir- 
cumscriptse venisse ; consules imperatorios magis 
quam civiles exstitisse. Quod si vix unquam fieri 
potest sine magno reipublicse detrimento vel in sum- 
ma civium concordia, quanto magis id oportebat esse, 

cum ad nimiam militiae suorum potentiam domi prae- 
terea civilis discordia quasi cumulus accederet ! Non- 
ne enim imprimis in causis commutationum rerum- 
publicarum illud Aristoteles posuit to irapa to avd- 
\oyov av£r)07)vcu a ? Tempore videlicet serpebat res. 
Incertis enim finibus imperii quum aliud bellum 
tanquam necessitudine quadam conjunctum ex alio 
coortum esset, vel ab metu invidiaque regum finiti- 
morum conflatum, non fieri potuit quin singulis con- 
sulibus opus esset prorogatione imperii, atque adeo 
unus in plures auctoritatem teneret : cum praesertim 
saepenumero in amplissima regione vel cum pluribus 
hostibus, eodem tempore diversis ex locis impetus 
facientibus, dimicandum esset. Quid in re tarn nota 
exempla cumulem ? Exempla sunt continuatus Marii 
consulatus, Sullae Dictatura, prolatum Pompeii im- 
perium in bello praesertim Isaurico, Caesaris apud 
Gallos Proconsulate, denique Triumviratus ipse. 
In quibus omnibus res eadem ; species tantum di- 
versa. Hie autem Imperii diuturni semina et initia 
subjecta quis non facile agnoscit? Quod si tarn 
longo imperio ad hanc illam Provinciam debellandam 
opus erat, quanto majoris fuisse molis arbitremur 
easdem universas in ordinem cogere atque adminis- 
tratione quadam certa et definita temperare ! Quod 
quominus perficeretur, quid tamdiu obstiterit, si cog- 
noscere volumus, ea quae propius Romam ipsam, 
immo vero quae in curia foroque simul accidebant, 
considerare necessarium erit. 

II. Unde igitur rectius ordiri possumus quam a 
Gracchis, quorum in laude jure posuerim principes 
aetatis rem in queestionem adduxisse 6 , utrum pro 
d Ar., Pol. v. • Liddell's Rome. 

Imperii amplitudine paterent satis reipublicae fines 
in morem municipii administrate : illud fortasse du- 
bitaverim, utrum optima remedia omnino, — quod 
sane in neminem id aetatis cecidit — exquisiverint. 
Illud diintaxat animadverterunt, quorum in cervici- 
bus munera, et gravissima ilia quidem, imposita sint, 
iisdem jura vicissim quaedam communicanda esse. 
Quo in genere Italici socii erant : quippe qui pariter 
cum Romanis molem belli Carthaginiensis ingruen- 
tem propulsassent, atque ad gravissimum illud onus 
orbem terrarum subigendi accessissent : nonne iis- 
dem permittendum erat, ut, Civitate donata, non- 
nulla ex parte liceret habenas imperii vel adducere 
vel remittere ? Quae res paullatim tantura in lucem 
^prodiit. Primum enim id agebatur, quod Tib. Grac- 
chus voluerat, ut "proles ilia rusticorum mascula 
militum," parvo contenta, ruris potius quam Urbis 
studiosa, restitueretur : quippe viro sagacissimo visum 
erat, nisi ordine quodam inter Optimates et foren- 
sem plebeculam interjecto, nullo modo posse obstari 
nimiae illorum potentiae. Quo spectavit Lex Agraria 
promulgata, necnon fratris praeterea ratio judicia ad 
Equites transferendi. Cum autem modo per diu- 
turna bella, modo per factionum saevitiam factum 
esset, ut crescenti Italiae vastitati nullo modo sub- . 
veniri posset, deinde evenit, ut fit in republica, ubi 
a Pauperibus domi et intra parietes maxime labore- 
tur, ut, impetu quodam facto, in jura publica ascisci 
velint, eo imprimis tempore cum minime idonei sint. 
Brevi praecidam. Res tandem in Bello Sociali in 
summum discrimen adducta est, donee Romani, 
tempestivius inito conciliandi consilio, in civitate 
Sociis donanda acquieverunt. Turn sane difficillima 



11 



quaestio occurrit, quomodo respublica, olim poene 
intra unius oppidi muros inclusa, eadem ad totam 
Italiam saltern posset acoommodari. Hie autem non 
jure obiter miremur, turn Grsecas illas civitates, turn 
Romam ipsam, cum supra omnes alias quicquid op- 
timum fuerit in forma reipublicro constituenda ; — 
dico autem rationes illas in medium consulendi, rem 
palam voce excutiendi f , majoris partis sententiis tri- 
buendi, similia; — nihili non inventrices exstiterint, 
nunquam id assequi posse ut, tanquam ampliore 
quadam civitate sibi proposita, morem nostrum rem* 
per delectos quosdam administrandi excogitarent, 
atque adeo rusticorum sententiis oppidanas tempera- 
rent ? Quae quum ita essent, illud tantum Romanis 
reliquum erat, ut lege Flautia Papiria promulgata, 
decern novae tribus Sociorum efficerentur. Reme- 
dium sane ex tempore effictum, quod nullo modo po- 
terat esse diuturnum. Quorum sententiae, cum ipsis 
ad Urbem comitiorum causa commeandi facultas, 
magno interjecto spatio, revera adempta, nomine 
tantum oblata esset, qui fieri potuit ut ad publica 
consilia aliquid afferrent ? Quamobrem jam res pro- 
cul dubio id eetatis ad unius imperium spectabat. 

Longum est potius quam a re nostra nimis alie- 
num Populum Romanum, qui habetur, repetere 
magis atque magis quotannis a prisco illo exemplo 
recedentem, atque adeo, quo diutius ex omnium 
fere gentium colluvione permiscebatur, in speciem 
manus potius sicariorum quam coetus legum com- 

f Common consultation, oral discussion, recognition of opinion of 
majority, among the universal features of good government worked 
out by Greece and Rome. (Meriv. iv. ch. 39.) 

k Representative government. ' 



12 



munione conjuncti conversum : sed qualem se ges- 
serit Senatus, paullisper prsestabit animadvertere. 
Jam vero usque ab Italico bello, potius dixerim a 
Gracchorum memoria, videbimus ilium in duas fac- 
tiones dissidentem, quarum una rem ad okvyapxia? 
absolutissimse normam exegerunt, altera plerumque 
cupiditates suas populi, id est, rusticorum utilitatibus 
praetexuerunt. Turn fiebat illud quod apud Plato- 
nem h est luculente dictum, si capita ejus summatim 
perstringere potuero, "jacente virtute afflictaque, 
divitias in summo honore esse : ita duas ex una civi- 
tates factas esse, ut penes eosdem sint artes bellandi 
et lucrum faciendi : quid plura, duos omnino ordines 
exstitisse, unum hominum omni rerum abundantia 
circumfluentium, alterum in tenebris et paupertate 
dejectorum." Quis autem in ilia reipublica ini- 
quitate, (id quod omnium seditionum causam esse 
Aristoteles voluit,) quam supra commemoravi, uber- 
rimam inesse materiam civilis discordise non facile 
agnoscitP Ex sexcentis autem momentis, quorum 
vis in illo certamine diversa fuit, illas prsecipue, qui- 1 
buscunque possumus indiciis, pervestigare et odorarij 
conemur, quae ad unius dominatum spectaverint. Id 
tantum meminerimus, cum in omnibus temporibuaj 
turn prsesertim in rerumpublicarum dissensionibus id 
agi, ut ea quse saeculum desideret, interpretetur aliquisJ 
Quae quum ita sint, obversentur animis imagines illoJ 
• rum qui turn principes reipublicse exstiterunt : incedal 
quasi ante oculos pompa virorum eximiorum : illu 
potissimum unumquemque referamus, quatenus ssecu 
lum suum penitus cognoverit. Principio illud prsever 
tendum est, quomodo fieri soleat, ut cum primum ci 
h De Rep. viii. 

J 

vilis discordiae impetus resederit, cupiditatesque tan- 
dem a certamine refrixerint, libenter omnes expetant 
aliquem, cujus in arbitrio paullisper acquiescant : turn 1 
imprimis militaris gloria comprobatur : civilibus fere 
ingeniis obtrectatur. Quod unde fit? Quod vide- 
licet imperatoriam laudem unam prae ceteris nemini 
integrum est elevare. 

Princeps igitur,Marius Jugurthae ultor, Cimbrorum 
devictorum gloria insignia, dominatus imaginem sibi 
adumbrasse videtur, quum praesertim consulatum sex- 
turn moliretur : sed vir inter imperatores egregius 
parum auctoritatem retinere apud populum, cujus 
partibus se adjunxerat, nedum in Curia valebat. 
Bellum civile intervenit: mox rursus in discrimen 
adducta est respublica, flagrante primum bello So- 
cially deinde Mithridatis ingenio in Oriente exorto. 
Cui quum continuato imperio Felix, qui appella- 
tur, Imperatdr Sulla haud impar militiae exstitisset, 
atque Eomam postremum ab externi hostis incur- 
sionis periculo vindicasset, idem cum ad reipublicae 
adhuc laborantis gubernacula accessisset, quam par- 
vam necessitudinem cum civili militaris prudentia 

1 habeat, ostendit. Quid bellum civile proferam? Lo- 
quimur autem de Sulla non tarn in incremento rerura, 

[ quam Dictatura ornato, atque adeo omni fortuna cu- 
mulate Quae remedia ad rempublicam morbo lon- 
ginquo ingravescentem attulit ? Quidmulta? Aversis 
videlicet omnino oculis ab iis rebus, quae ante pedes 
erant, omnibus ad nutum Senatus administratis, 
Reipublicae praeteritae effigiem ita consectari voluit, 
ut ea quae olim fuerant ejus praesertim subsidia, ab 
ficta ilia omnino abessent, " mores antiqui virique." 
1 Hallam makes the remark of Cromwell, Co^st. Hist., ch. x. 
C 

Quid de Plebe Romana, quid de Sociis dicam ? 
Horum uno die ad octo millia numero trucidavit: 
illam, sublata tribunorum intercessione, vel imagine 
potestatis privavit. Gum multis sane cogitationibus 
Sullse mentio volutat animum, turn nulla quidem 
graviore, quam quinara fuisset eventus reipublicae, si 
nihil eidem in militarem dominatum apud Marium 
cito delabenti obstitisset. Nonne Caesar imperium 
a Mario per manus traditum minore periculo acce- 
pisset, quam ab Augusto Tiberius ? An magis in-, 
tererat orbis terrarum, Romani illius Imperii initia 
in Augustum differri, donee Optimatium animi, civili 
discordia diutius afflicti, penitus tandem concidis- 
sent? Nondum autem ultimura supplicium de 6\i- 
yapxla 8umptum erat. Quid dicam de Pompeio? 
Cujus si militarem gloriam spectes, jure magnorum 
virorum, sicut appellatur, numerum obtinebit. Quid 
autem illo reditu a devicta Asia magnificentius, cum 
quasi ab ore unius "domini illi rerum" pendere 
viderentur ; sin autem civilem prudentiam, quis mo- 
bilior incertiorque ? quis magis reipublicae necessi- 
tatum inscius ? Quis minus sibi constans ? In quo 
tandem illud apparebat, nullum jam in Optimati- 
bus presidium esse ad mala reipublicae sublevanda. 
Neque ullus infitias ibo Pompeium Tribunatus potes- 
tatem restituisse ; eo tamen animo solum ut Comitia 
ad arbitrium suum fingeret. Sed nullam unquam 
rationem certam Reipublicae capessendse declaravit. 

Yenio tandem ad munus gravissimum. Quod me 
tantum modo explere decet, quantum melius ita ex- 
planari potest, quid Augustus de Populo Romano 
meruerit. Incedit videlicet vir primarius, qui habe- 
tur, Romanorum Fastortira, Pompeii optimatiumque | 
'^tor, Marianorum restitutor. Cujus memoriam, 

tanquam eximiae cujusdam statuae fragmenta, acce- 
piraus ; scilicet cervix ejus ad pulchritudinem ipsam 
proxime accedere videtur : lacerti praeterea ex Pario 
marmore ducti quanta arte mirabili quasi ad unguem 
expoliti sunt ! Attamen qualis ipsa universa fuerit, 
licet nobis tantum conjectura assequi. Quid enim 
attinet dicere, quomodo Caesar her edit at em illam 
Marianarum partium susceperit, quomodo, sicut 
Alexander Xerxis invasionem in Persis vindicavit, 
sic ille, longo spatio tefliporis interjecto, Gallici 
illius tumultus injuria m ulcisci visus fuerit, quo- 
modo denique viam sibi ad dominatum aliquando 
muniverit? Hactenus Lucani illud Caesarem sibi 
"viam fuisse ruina" non procul a veritate abhorret. 
Sed longe mihi decern illi supremi menses, qui 
Mundam exceperunt, reliquae ejus vitae anteferendi 
sunt. Neque enim facile decerneres utrum ipsum 
an saeculum magis in culpam traheres, quod per 
viam tarn sanguineam, ut ita dicam, incedendum 
esset, ut se, qualis esset, liceret tandem ostendere. 
Qui quum regnum illud, (ne rem nimium nomine 
metiamur,) quod diu sibi animo destinasset, tandem 
aliquando occupasset, et quasi aream vacuam sibi 
sumpsisset, qua novum rerum statum suo arbitratu 
exstrueret, turn revera eminuerunt indicia rationis ad 
ea, quae orbis terrarum diu desideraverat, accommo- 
dates. Quid memorem civitatem Cisalpinis donatam ; 
quid legionem illam Alaudam e Gallis in cives Boma- 
nos conversam ; quid Senatorum numerum ad dcccc 
auctum, ex quibus plurimi novi homines, nonnullj. 
etiamProvinciales erant? Quae quorsum pertinuerunt, 
nisi ad reipublicae corpus enefvatum novo sanguine, 
ut ita dicam, perfundendum. Quibus ex indiciis 
c2 

quamvis exigua sint, sicut revera sunt, nonne colligere 
licet, ut Caesar unus cuncta utilitatum genera, quae 
cum imperio conjuncta erant, animo percucurrerit. 
Immo servis, infimae nationi, ilium prseterea con- 
suluisse accepimus, cum legem ferendam curaret, ut 
pars tertia eorum, qui in praediis exercebantur, liberti 
saltern essent. Futilis sane ea quaestio, quinam fuerit 
eventus populo Romano, si vita Caesari ad gravissi- 
mum reipublicae constituendae munus suppetivisset : 
nemini tamen non occurret, quantum illius mors 
immatura ad Augusti indolem pertinuerit, quippe 
quern Baconus* noster luculente animadverterit non 
tarn imparem esse quam disparem. 

Sed vereor ne putidum sit annales reipublicae iterum 
in bellum civile recidentis recognoscere. Pauca tamen 
pro re attendam. Caesare mortuo omnis popularium 
parti urn exspectatio ad C. Caesaris heredem Octavium 
translata est. Quocum tamen id felicissime actum esse 
cernimus, quod cum neutris se adhuc nimia necessitu- 
dine conjunxerat, quippe qui non k se alio modo adver- 
sus Antonium, alio adversus Brutum et Cassium ges- 
sisset. Ex quo factum est, ut quamvis hereditatem sine 
sacris, ut aiunt, minime adivisset, nullo tamen modo 
sibi viam fortuna praeclusisset. Longior sim, si singula 
enarrem, qua sapientia, quo judicio usus cum adversa- 
riis m&nus singillatim conseruerit : quomodo primum 
de Bruto et Cassio, de Lepido, de Sext. Pompeio, pos- 
tremum de Antonio triumphaverit. Et quo sit mira- 
bilior ille successus, solus ille de tot tantisque viris, 
quos penes summam rerum fuisse per centum fere 
annos animadvertimus, minime se in militari gloria et 

J Quoted by De Quincey, Essay on the Caesars. 
k Champagny, Les Cesars, torn. i. 

virtute excellentioremprsebuerat. Ne minoris momenti 
praelia proferam, victoriam apud Philippos reportatam 
in Antonii, Actiacam illam in Agrippae laude posuerim. 
Ceteri quidem tanquam ad imperatorise laudis quam 
militise conquisiverant, et studiorum voluntatisque 
exercitus, quern sibi longis stipendiis devinxerant, 
adminicula annisi, ad summam deinde rerum trac- 
tandam accesserant: Augustus contra, cum jure 
quodam hereditario tot legionum studiis potitus esset, 
post praelium apud Actium commissum, plurimum 
in Italia, ne dicam in Urba ipsa, versabatur. Pigeret 
referre insignem ejus erga Optimatium partes crude- 
litatem, qua Sullam et Marium adaequavit : consilium 
potius illud admiremur, quo munus illud difficillimum 
Italiam afflictam administrandi ad rem suam conver- 
terit. Quid multa P unum illud solum restare videba- 
tur, ut Actiaca ilia victoria consiliis per tot annos 
callidissime excogitatis fastigium imponeret, quo faci- 
lius, cum aliorum similis tamdiu fuisset, sui similis 
esse tandem inciperet. 

Qusenam fuerint causae, cur salus et presidium 
Romani imperii et civitatis nonnisi in unius domi- 
natu tandem constitueretur, putavi supra demon- 
strandum. Neque enim melius videbatur posse quse- 
ri, quatenus molem imperii ad suum nutum Augus- 
tus effinxisset, nisi prius ostendissem, suscepto illo 
onere, paruisse ilium rebus magis quam imperasse. 
Centum videlicet anni fuerant, ex quo annuos illos 
magistratus arctiores esse pro mole imperii appa- 
ruerat. Saepius per prorogationes imperii factum erat, 
ut Roma a summo discrimine vindicata esset. Quod 
autem militiae profuit, idem domi immane quantum 
oberat. Nam feliciter re gesta, in Urbem reversos 

c3 

vidimus Imperatores illos statim in fluctus civilis 
discordise incidisse, quos Gracchi priraum, deinde 
Italicum bellum excitaverat. Dusb videlicet factiones 
ex illis continuo remedia malorum exspectare : Hac 
parte Populares instructi erant, ilia Optimates firma- 
mentum aliquod potential suae quaerebant: magnae 
principio certaminis illis opes in subsidio erant: 
quos tamen mox constitit nunquam id acturos esse, 
ut aliquem ad dominatum eveherent. Quippe id in 
okiyapxia solum conceditur ut primus inter pares 
evadas. Hinc claudicat reipublicae genus, ceteroquin 
firmissimum. Eodem Pompeii tergiversatio refer- 
enda est, quippe quern minime fugeret quibus vincu- 
lis irrititus esset. Unde factum est, ut illud spei tan- 
tum restaret, fore ut aliquis ex popularibus exsisteret, 
qui se tantae moli parem ostenderet. Evasit tempore 
Caesaris ingenium : muneri Caesaris potius quam con- 
siliis vicarius successit Augustus. Qualem autem se 
gesserit, reliquum opus aggredi nobis tandem su- 
perest. 

Haud exiguam sane principio auctoritatem ex Ac- 
tiaca ilia victoria Augustus consecutus est, Enimvero 
aliter de optimatium relliquiis Philippis, aliter de " vi- 
ribus orientis" in praelio apud Actium commisso tri- 
umphatum esse nemini non occurret. Idem Caesar, 
robore senatus devicto Pharsaliae, ad gubernacula 
reipublicae accesserat, atque Augustus, si bellum Phi- 
lippis profligavisset. Sed nulla causa, quod ait ipse 
Aristoteles \ magis iis gratiam conciliat, quibus est in 
animo rempublicam commutare, quam si insignem 
quamdam victoriam ex hoste communi reportaverint. 
Id autem Actii m agi videbatur utrum jam Roma an 

1 Pol. v. » Meriv., Hist. Rom., vol. iii. 

Alexandria caput imperii futura esset, atque adeo 
utrum ilia sedis imperii translation olim a Constantino 
perfecta, ab Antonio esset prsevertenda. Sed nescio 
an in nulla alia re magis unquam studia Romanorum 
offendissent, quam in fcedissimo illo Antonii cum 
Cleopatra conjugio. Ex quo fit, ut cum summo Ro- 
mani populi consensu poetae earn victoriam summis 
laudibus efferrent, et nomen -Slgyptise conjugis, tan- 
quam fatalis monstri, omni contumelia afficerent. 
Neque solum profligatio belli prsesens a formidolo- 
sissimo periculo auxilium, sed etiam aliud commodum 
maxime cum salute omnium conjunctum afferebat. 
Quo quid optabilius excogitari poterat ? Quid enim 
mirum si, nervis partium elisis, fastidium discordise in 
vicessimum jam annum productse incredibile satia- 
verat omnes, cum prsesertim res in unius et alterius 
cert am en ob summam imperii delapsa esset. Nam 
si Italicos illos socios quorum causa, ut cum Homero 
loquar, ostendimus ignem primum incidisse, id seta- 
tis animadvertere volumus, aut eos ex proposito suo 
omnino declinasse, aut potius nulios esse inveniemus. 
Cesserant videlicet militibus veteranis, quibus, sti- 
pendiis emeritis, aut Sulla aut Augustus ipse agros 
diviserat. Neque equidem, quod ad illos attinet, id 
in magno discrimine posuerim, quidnam de mole im- 
perii futurum esset. Praeclare cum illis actum est, si, 
modo vitae municipiorum institutis terminato, victum 
exiguum e tellure, magis atque magis in solitudinis 
speciem conversse, extorquere possent. Quid autem 
de Plebe Romana dicam ? Adhuc in comitiis versa- 
bantur : ludis spectaculisque gaudebant : satis super- 
que placebat iis vita, dummodo classis ilia navium 
frumento oneratarum, ritu contentis in Promontorii 

Surrentini conspectu velis 11 , ex -33gypto allata non 
diutius per incerta maris tempestatumque jactare- 
tur. Quod si superiores ordines videamus, eorum 
studia jamdudum ab iis rebus, quae cum republica 
conjuncta sunt, resederaut: incredibile autem erat, 
quanto se studio dulcedini otii, longo intervallo re- 
missi applicarent. 

Qua gloria Actiacse victoriae parta sequitur, ut con- 
versum ilium Augusti animum erga quicquid ex Opti- 
matibus supererat admiremur. In quo, si quis alius, 
mihi videtur in civili prudentia vidisse plurimum. 
Qui enim melius ex duabus civitatibus, id quod jam- 
dudum erant, unam tandem efficere potuit, momenta- 
que reipublicae iterum compensare, quam quod lan- 
cem alteram, ut ita dicam, deprimere, alteram autem 
suo pondere nimium inclinatam et propendentem in 
animum induxit altius elevare ? Nam difficilius ho- 
minum studia radicitus evelluntur, quam conciliantur. 
Quotusquisque autem in hominum memoria inveni- 
tur, qui quum, saeviente magna quadam seditione, 
partium alterarum opibus et auxilio munitus tandem 
in summam rerum pervenerit, ita gubernandum esse 
censuerit, ut, simultatibus omnibus depositis, reipub- 
lica3 universa3 potius quam suis ipsius fautoribus con- 
sulere videatur ! Ac primum per vim incredibilem 
divitiarum Augustus plurimum pollebat. Nolim 
equidem in re satis ipsa contemnenda, sed quam 
minus apud res hominum, praesertim in rebus pub- 
licis, valere magis optari quam evenire potest, longius 
commorari: sed quot quantasque fortunarum ever- 
siones in bellis illis civilibus esse arbitremur ! Quan- 
tas gentium patriciarum ruinas exstinctionesque ! 
n Custom alluded to, Meriv., vol, iv. ch. xxxix. p. 412. 

Quoties omni pecuniae solutione impedita fidem con- 
cidisse! Attamen victori contra quantam pecuniae 
vim ex proscriptionibus illis, ex divitum amicorum 
legatis, qui mos jam turn invalescebat, denique ex 
aerario Ptolemaeorum recluso putemus esse confla- 
tam ! Scite illud sane dictum orbem terrarum, 
tanquam mendicum, ad pedes unius divitis provolvi 
visum esse. Quae quum ita essent, non potuit nihil 
valere, quorum in usum eamdem contulerit Augustus. 
Quam summa liberalitate omnibus ilium dispertivisse 
a Suetonio accepimus, ita ut tanta copia rei numma- 
riae effecta, "fenore deminuto, plurimum agrorum 
pretiis accederet." Sed nihil prius habuit quam ut 
fractis Optimatium fortunis succurreret, Senatorum- 
que dignorum censum expleret. Neque enim puto 
ullam graviorem aut magis cum reipublicae praesidio 
conjunctam rationem ilium inivisse, quam quum, 
adjunctp sibi socio Agrippa, censoria potestate usus 
eo consilio legeret Senatum, ut in priscum illud anti- 
quitatis exemplum eumdem revocaret. In quo vide- 
mus ilium a Caesaris proposito, qualecunque erat, de- 
vertisse, qui id agere visus est, ut aditus ad ordinem 
summum vel Provincialibus patefieret. De qua ra- 
tione antiquitatem nomine revocaudi, si pauca prius 
dixero, deinde ostendam ut revera Senatum in suum 
nutum converterit Augustus. 

Inhaeret nescio p quid in omnibus hominum so- 
cietatibus, legum communione conjunctorum, peni- 
tus infixum, quod cum ab omnibus aliis vinculis 
divulsi fuerint, animos adhuc potentia quadam ad- 
mirabili retineat delectetque ; nunquam nisi in ex- 

° Champagny. 

» The principle of loyalty. Cf. Mill, Essay on Coleridge, p. 417. 

tremo discordiae discrimine divellatur ipsum. Illud. 
cum apud alios in relligionibus, apud alios in juris 
aequabilitate, apud alios in amore patriae, turn prae- 
cipue apud Romanos in more majorum et insti- 
tutis vertitur. In quibus, quo sit mirabilius, nun- 
quam poene totius reipublicae exstinctio, nunquam 
Sullae et Triumvirorum proscriptiones, nunquam cre- 
brae servorum manumissiones, nunquam tot gen- 
tes nobiles eversae ac potius radicitus avulsae idem 
illud labefactare potuerunt. Neque enim hue at- 
tinet dicere Comitia Senatumque jampridem pau- 
cos in sua commoda omnino traxisse : satis superque 
Romanis visum est, dummodo Comitiorum speciem 
ipsam retinere possent. Atque in hac re praecipue 
videmus admirabilem illam Augusti prudentiam ex- 
stitisse, quippe qui quantum valerent nomina penitus 
perspecto, imagine reipublicae capere Romanos cona- 
tus fuerit, quamvis ipsam nullo modo restitui posse 
probe sciret. Quamobrem summo studio in eo ela- 
boravit, ut nominibus titulisque exornatam veterem 
quamdam rempublicam adumbraret. Ac primum, 
cum haud mediocriter cum vetere republica con- 
junctas esse relligiones animadvertisset, delubra deo- 
rum, quae tercentum numero Virgilius commemorat, 
ita exstruenda suscepit, ut Livius non dubitaret ilium 
appellare "templorum omnium conditorem aut resti- 
tutorem." Quid dicam tempi um illud Jo vis Feretrii, 
quo nullum aliud antiquius esse existimabatur, in 
Capitolio restitutum ? Quid Martem ultorem primum 
post hominum memoriam intra Pomaerium introduc- 
tum ? Quid repetam aemulationes nobilium, eodem 
auctore, idem consilium sibi proponentium, ut sacra 
praesertim gentilicia diu femissa de novo integrarent, 

utUrbem, "domicilium illud gloriae et imperii," cer- 
tatim aedificiis, magnis impensis, distinguerent, ut 
antiquorum exempla sibi proponerent imitanda? 
Idemque Augustus, quo majoris se cives Eomani 
aestimarent, lege cavit JElia Sentia, ne amplius cen- 
tum servi eodem tempore manumitterentur. Scilicet 
virumQ prudentissimum minime fugerat oportere 
prius in veterem dignitatem civitatem ipsam quam 
cives vindipare. Sed unius imprimis mali nulla 
poterat medicina queer i. Nam cum veteres omnino 
legum vi et auctoritati tantum tribuerunt, ut eas 
optimas esse ducerent, quae cum vita moribusque 
civium maxime conjunctae essent ; — nonnulli ex iis ne 
affirmare quidem dubitaverunt cautum esse in legi- 
bus r , ne quid fieret quicquid fieri non verbis con- 
ceptis eaedem voluerint ; — turn Augustus eumdem in 
errorem atque alii incidit, quippe qui mores deterri- 
mos in iis rebus, quae ad conjugium pertinuerunt, 
diu inveteratos, scriptis magis legibus quam iis quae, 
nonnisi mentibus hominum inscripto, ruborem effi- 
caciorem ■ quam poenas afferunt, compescendos esse 
putavisset. Quod tamen ejus institutum ad illud 
consilium veterem Romam redintegrandi eeque spec- 
tavit. Connubium enim, si rem ad rationem revoces 
apud Romanos, non tarn ad affectus eos animi, qui 
cum vita domestica arctissime implicentur, castigan- 
dos pertinuit, quam ad germanos cives tantummodo 
procreandos, qui reipublicae causa justum militiae 
numerum legionum explerent, domi Comitia magis- 
tratuum causa creandorum frequentarent. Neque 
in nonnullos honores perveniri poterat nisi ab iis 

* Sheppard, Fall of Rome;. 

r b v6fios hraryopstei t fc^ *eAf dti. Ar. Eth., lib. r. 

* Pericles' Speech. 

quorum parentes per confarreationem conjuncti 
erant. Sed — 

" Fecunda culpse secala nuptias 
Primtim inquinavere." 

Augustus igitur rem antea tentatam longius pro- 
vexit, et modo poenas sanciendo, qualis erat amissio 
hereditatum legatorumque, modo praemia propouendo 
jus illud trium liberorum, munerum quorundam va- 
cationem, similia, non modo cum vitiis majoribus, 
sed etiam cum coelibatu ipso bellum internecinum, 
ut ita dicam, quamdiu vixit, indicendum esse censuit. 
Quae omnia id tantum consecuta sunt, ut, quod ait 
Livius, ostenderetur ad ea tempora defluxisse rem- 
publicam, quibus ne remedia quidem vitiorum jam 
diu ferre posset. Quippe ipse Horatius in carmine 
illo Sa3culari, dum ceteris reipublicse institutis opem 
deorum versibus minime frigidis implorat, verbis 
sermoni propioribus ita "decreta super jugandis 
foeminis" praetervehitur, ut inconstantise suae indicia 
prae se ferre videatur. 

Quod si veteris reipublicae constitutorem Augustus 
se haberi voluit, multo majorem operam dedit, ut 
tanquam solida et expressa effigies ejus Senatus 
appareret. Quod consilium cum ad multa alia, 
quae supra perstrinxi, pertinuit, turn eo nonnulla 
ex parte, ut mibi videtur, ut ordine quodam gra- 
vissimo, quern sibi praeterea beneficiis divinxerat, 
inter ipsum et populum interjecto, per ilium omnem 
rempublicam, forensi levitate vacuus, transigeret. 
Itaque censorio munere defunctus, antiquo more, 
post Catulum temporibus remisso, nomen Principis 
ita accepit, ut nullo magis delectaretur, nullum saepius 
prae se ferret, quippe quod ipsum tota vita arctissima 

quasi necessitudine cum Senatu, antiquitatis imagine, 
implicaret. Praeterea quoniam id Principi Senatus 
semper tribuebatur, ut primus sententiam diceret, 
non parvam sibi ansam comparaverat, qua homines 
ad obsequium proclivioresad suam voluntatem conver- 
teret. Cum igitur omnia pace coagmentasset, turn 
revera, ut verba Taciti rem acu, ut aiunt, tangentia 
afferam, "paullatim insurgere, munia Senatus ma- 
gistratuum legum in se trahere." Quemadmodum 
autem corona ilia, quae principes his temporibus, 
frontibus imposita, decorare solet, omnis generis 
lapillorum varietate, aut e maris altitudine aut e 
vastissimis metallorum recessibus summa undique 
diligentia conquisitorum, distinguitur, quorum non- 
nulli etiam Indorum regibus ornamento et decori 
fuerunt ; sic Imperium illud, quod summo quasi ar- 
tificio informatum Augustus per manus successoribus 
ejus tradendum reliquit, ex honoribus munerib usque 
amplissimis, quorum unaquaeque singula viri egregii 
olim maxima ambitione concupiverant, eadem adepti 
vitam impenderant ad exsequenda, in unum ali- 
quando collectis constare videbitur. Quae igitur 
haec tanta munera sint, nobis praestiterit recog- 
noscere. 

Dum Principatui, magis orationis quam rerum 
ipsarum ordine, eo consilio praeverti, ut qualis erga 
Senatum fuerit Augustus ostenderem, nullo modo 
me fugit quorsum imprimis auctoritas ejus jure % sit 
referenda. Sed nescio quomodo, vocabulo imperii 
commemorato, animus statim a Roma ipsa ad res 
exteras et milites avocatur. Cui autem in mentem 
non venit propositi illius Romanorum sempiterni 
"regere imperio populos?" Nec scio an nullum 

D 

nomen magis cum tota Roman orum annalium serie 
conjunctum fuerit. Cujus tituli originem longum 
est altius repetere, ut primum ad consules solum 
extra Pomaerium progressos pertinuerit, ut deinde 
ad Proconsules et Propraetores provincias obtinentes 
accesserit, ut in verba tandem Imperatoris non 
minus quam Senatus Populique juratum fuerit, ut 
in illos duces ducum, ut ita dicam, sicut Pompeium, 
postremo reciderit. Qui omnes, ne Pompeio qui- 
dem excepto, dum Senatum in templo Bellonae con- 
venit, id capiti illi rerum tribuerunt, ut nunquam 
intra moenia nisi triumphandi causa ingrederentur, 
donee imperii insignia deposuissent. Ad Caesarem 
veniatur: qui primus, tanquam nullum aliud satis 
tantae in re militari virtutis dignum esset, perpetui 
nomen Imperatoris sibi sumpsit, et quasi reipublicae 
fundamenta apertius patefecit. Deinde Augustus, 
cum res in Dalmatia Pannonia Macedonia Proconsul 
gessisset, bello Actii profligato, postquam Romam 
ingressus erat, nomen Imperatoris ultro sibi delatum 
a Senatu accepit. Vide autem quanta hujus vo- 
cabuli vis fuerit, quippe quod penes Augustum esse 
omnia, quae ad res militares domi militiaeque un- 
dique pertinerent, atque adeo rempublicam ipsara 
significaverit. Quae ita praetervehatur oratio nostra, 
utpote ad quse mox sit reversura; unum illud at- 
tendant, cum duobus post annis, clausis Jani portis, 
Augustus imperium deponere pollicitus esset, turn 
ex Senatus sollicitudine apparuit, quanto se imparem 
tantaB moli suscipiendaB esse sentiret. Itaque idem 
sic ille accepit, ut in singulos decern annos quoad 
vixit prorogaretur. 

Veram ille speciem consulatus cepit, qui reges 

duos ex uno factos esse dixit. Quern contra, si so- 
lum id presidium in annuo illo spatio inventum 
fuerat, quidnam fieri putemus necesse esse, si pos- 
set eum unquam aliquis diutius occupare? Quod 
tamen cum ssepius reapse evenire mihtiae reipublicae 
interesse antea demonstravimus, turn Marium ex- 
empli causa sextum Consulem sine intermissione 
fuisse. Augusto tandem, ne cetera tempora anim- 
advertam, per octo annos idem magistratus post 
Actium continuatus est. Turn trabeam et fasces ita 
deposuit, ut se unquam ea insignia suscepturum esse 
negaret. Qui quum iter in Provincias facienti id 
Romae in discrimen mitti placuisset, quidnam ad res 
suas administrandas posset populus, neque id aliter, 
atque foret exspectandum, evenisset, ita Consulari 
Potestate praeditus erat post reditum, ut duo consules 
nihilominus annua potestate crearentur. Quis au- 
tem non facile perspiciet Augustum sane, medium in 
curia sedentem, solidam et expressam effigiem potes- 
tatis revera tenuisse, illos adumbratam tantum ima- 
ginem ? Itaque se primum inter magistratus agebat : 
quippe cui soli liceret ut populo aliquam Rogatiouem 
ferret, ut rem primus ad Senatum referret, ut Comitia 
habenda indiceret. Magna quidem per se ilia munera : 
sed vel in aj oris interfuit, quod Senatui non jam in- 
tegrum erat, dato Consulibus secundum veterem for- 
mulam negotio, ne quid detrimenti caperet respub- 
lica, potestatem illam contra Principem convertere. 
Ipse sibi hoc munus potuit suo jure arrogare, id 
quod in Variana ilia clade suscepit. 

Hactenus legionum Imperatoris, Senatusque Prin- 
cipis personas potius induere Augustus visus fuit : 
licet Senatus populum adumbraverit, desiderabatur 

tamen arctius aliquod cum illo vinculum. Ac ne 
Tribunatum peteret, ordo Senatorius interclusit : 
neque ipse unquam hanc rationem sibi proposuerat, 
ut in re ulla summam reipublicae cum Plebe com- 
municaret. Itaque cum positis fascibus Consulari- 
bus, nondum accepta Consulari Potestate, Tribunitia 
Potestate ornatus esset, atque jus illud relationis, 
in tempus remissum, Intercessione Tribunicia com- 
mutavisset, "id summi fastigii vocabulum Taciturn 
habemus Auctorem Augustum reperisse, ne regis aut 
dictatoris nomen assumeret, ac tamen appellatione 
aliqua caetera imperia praemine^et. ,, Quod quanti 
ii, qui Augusto setate proximi succedebant, sestima- 
veriut, ex eo apparet, quod eumdem titulum in mini- 
mis et statuis inscribendum curaverunt. Quod si 
cetera munera, quae Augustus in se traxerat, cum ilia 
comparemus, Tribuniciam Potestatem, quasi colopho- 
nem, ceteris impositam dicemus, adeo ut verius Ro- 
mani illius Imperii absolutio ab accepta ilia quam ab 
Actio repetenda esse videatur. Neque enim solum 
intercessio ilia formidolissima, quam, ut nonnisi id 
temporis cum decern virorum Collegii consensu ad 
injuriam faciendam valuisset, Sullae atrox animus 
ita pertimuerat, ut nihil antiquius haberet, quam ut 
illud intercedendi jus omnino abrogaret, in unius 
viri manus collata erat, sed etiam ab eodem sus- 
cepta auxilii ferendi potestas. Cum autem magistra- 
tum ilium, cui contra alios " latio auxilii " permissa 
erat, ipsum ab omni periculo munire majores voluis- 
sent, sacrosanctam sibi personam Augustus induerat. 
Ees alia praeterea quasi in cumulum accessit : nam 
quid aliud Tribuni ilia appellatio potuit valere quam 
ut venia ab Imperatore ob peccata petenda esset? 

Ex quo munere quam facile mox ad illas de ma- 
j estate leges transitum fuerit, libenter praetereo, 
quippe quae Augusti regno sint minus vitio ver- 
tendae. 

Unum tandem munus tantummodo Augusto defuit 
ad potestatem ejus omnibus numeris absolvendam, 
nempe ut nonnulla saltern ex parte sacrorum sibi 
curam vindicaret. Quid enim attinet dicere, quam 
arctissime apud antiquos ea, quae ad deorum cultum 
religionesque pertinuerunt, cum iis rebus, quas in 
Republica versabantur, ultro citroque implicarentur? 
Res nota et plurimis exemplis illustrata. Auspiciis 
bello ac pace, domi militiaeque omnia geri apud 
Romanos Livius scriptum reliquit. Pullarios secum 
in praelia adducebant : nonnisi auspicato acies in- 
struebatur : interrumpebantur Comitia si Augur unus 
" alio die " dixisset. Quanti igitur aestimandus erat 
ille magistratus, qui augurum divinationibus, liarus- 
picum religionibus, flaminum caerimoniis ex loco 
quodam superiore praeesse potuit! Quae quum ita 
essent, saepius t oblatum Pontificatum Maximum Au- 
gustus tamen noluerat accipere, quippe quern minime 
ab Lepido, in perpetuum magistratum elato, extor- 
quere oporteret. Sed postquam Lepidus serius e vita 
decesserat, ipse magis atque magis auctoritate sua, 
Senatus voluntate, confirmabatur, non jam in se re- 
cipere honoris amplissima munfera Augustus dubitavit. 
Jamdudum videlicet, quod antea demonstravi, nava- 
verat operam, ut religiones diu neglectae dp novo sus- 
ciperentur : itaque nihil impedimento fuit, quominus 
nomine etiam ipse susciperet, ea quae reapse olim 
facienda curaverat. 

* Dion. 49. 15. 

miseriis cumulatae essent. Nihil enim tarn ad inte- 
gram administrationem valet, quam ut ii qui imperent 
cum iis quibus imperetur, utilitatum communione 
conjungantur. Quod si minus fieri potest, proxime 
accedit, ut ratio aliqua ab iis, qui imperium gerant, 
exigenda sit. Quo in genere versabantur Procon- 
sules illi et Propraetores, quippe qui quum a Pro- 
vinciis decessum esset, Senatui ipsi obnoxii essent. 
Invecta autem mox luxuria, deinde moribus civili 
discordia pessumdatis, ejusdem Senatus maxime in- 
tererat peccatis eorum, qui Provincias obtinuerant, 
ignoscere, quippe qui plerumque ipsi Senatores 
essent. Neque, qutfd primum expectandum erat, 
ullum remedii in eo erat quod alius ordo vectigalium 
redemptionem sibi conduxerat, penes alium summa 
rerum administrandarum erat. Quum multa alia in 
hac parte Romani Imperii illustrant Verrinse oratio- 
nes, turn nihil clarius quam, quemadmodum Publi- 
cani praedarum societate cum iis, quibus Provinciae 
sorte obtigerant, Sociorum Provincialiumque studia 
omnino proculcaverint. Neque magnum sane auxi- 
lium Sullanae illae qusestiones de Eepetundis Ambi- 
tuque afferebant. Quoniam enim antiquorum ratio 
ita comparata est, ut ea, quae ad Judicia pertinuerunt, 
ab iis rebus, quae in re publica versabantur, minus 
disjungerentur, Justitiae causa nimium in undis par- 
tium agebatur. Quid igitur loquar de Judiciis illis ? 
In quibus tanquam in speculo indicia earum rerum, 
quae ad factiones pertinuerunt, jure quispiam potius 
requisiverit. Quod ex iisdem Verrinis orationibus 
patet. Quod si ad improbissimam iilam Triumviro- 
rum societatem veniamus, mon modo, sicut antea, 
ex Provinciis divitiae conflantur, sed etiam ex iis 

tanquam gradus imperii fiunt. Accedit ut, si qui ex 
Provincialibus in alterutras partes se adjunxissent, 
summis calamitatibus olim se obnoxios praeberent. 
Testes sunt Massilienses, quibus erga Pompeium 
studia non parvi steterunt. Quid plura? Eo tandem 
Roma reciderat, ut " universas provincias regionesque 
uno calamitatis jure comprehendisse videretur. Sed 
quid ad tantas miserias Augustus ipse sublevatio- 
nis affepebat? Deraonstravimus antea, quemadmo- 
dum sumptum illud Imperium ad Provincias im- 
primis pertineret, quod tamen ea specie ita accepit, 
ut illas tantum sibi reservaret, in quibus praesidio 
militari adhuc opus erat, ceteras Senatui in manus 
traderet. Quis autem rem illam ad evBvvrjv illam, 
quam Graeci vocant, imprimis pertinuisse non facile 
agnoscit? Imperatoriae videlicet Provinciae legatorum, 
ab ipso Imperatore praefectorum, arbitrio obnoxiae 
omnia ab ipso exspectabant : nihil exinde cum Se- 
natu agebant. Legati praterea in ilia re a Pro- 
consulibus illis, quales olim fuerant, distabant, quia, 
modo imperii non jam annuo spatio definito, non 
adeo eorum intererat quam celerrime praedas ex direp- 
tis Provinciis conquirere. Quorsum etiam magis spec- 
tavit ratio ilia, praeclarissime ab Augusto excogitata, 
salarium, quod appellatur, iis qui Provincias obtinu- 
erunt, constituendi. Neque sane negabo, quin iis Pro- 
vinciis minus feliciter evenerit in quibus exercitus 
constituere opus erat, aut quia in ditionem recentius 
redactae fuerant, aut situ ipso barbarorum incursioni- 
bus magis obnoxiae erant : quidnam autem Senatoria- 
rum ProvinciArum post Augusti administrationem 
status fuerit, ex re ipsa metiamur. In quibus id sibi 
■ Cic. De Off., ii. viiL 

tamen auctoritatis vindicaverat, ut Legatos suos eo 
nonnunquam pari potestate emitteret,quamvis summa 
imperii in Asia' et Africa penes Proconsules, in ceteris 
penes Propraetores vetere reipublicae exemplo esset. 
Illud praeterea animadvertendum, quod nullis exer- 
citibus aut paucis iisdem opus erat, quippe quum 
Africa exempli causa unius legionis praesilio custodi- 
retur. Quantum autem pacis beneficiis gestiebant 
Provincial testes sunt Boetica, Narbonensis, Mace- 
donia, Achaia, Sardinia, Africa, Cyrenaica. Quid 
dicam imprimis de omnibus amplissimis illis civitati- 
bus, quae in Boetica et Narbonensi, immissis libere 
Romanae humanitatis seminibus, cum summa artium 
literarumque gloria floruerunt? Quae quum a sua 
lingua et moribus in Romanorum usum tarn brevi 
spatio defluxissent, nonne maximo indicio sunt non 
minus Romanos ad Occidentem excolendum quam 
Graecos olim ad Orientem valuisse? Quae quum ita 
sint, non possumus dubitare quin Taciti sententia 
probanda sit " Provincias ilium rerum statum mini- 
me abnuisse." 

2. Hie fortasse quispiam dixerit, grayissimae sane 
commutationis ac potius perniciei, quae mox cum Impe- 
rii dissolutione conjungebatur ; — ipsa quoque ad hanc 
hominum memoriam pessimo exemplo delapsa est ; — 
ab eodera Augusto origo altius repetenda est. Augus- 
tus videlicet primus illam rationem justos b exercitus, 
ut ita dicam, conscribendi inivisse putatur. Sed res 
sane antiquior, quamvis nomine ad ilium pertineat. 
Quantos enim exercitus diu in armis tenuissent 
Pompeius et Caesar, supra demonstravimus : quos 
tandem ita dimiserant ut amplissimas regiones cum 

* The Provinces so called. b Standing armies. 

summo Italiae detrimento "barbaris militibu8" lar- 
giendas esse put avis sent. Itaque nescio an non 
optime necessitudinem illam, quae apud antiquos 
vitam civilem cum militari conjunxerat, diu dissutam. 
Augustus tandem aliquando disciderit. Qua in re 
consideranda permagni interest, quo tantas vires con- 
tulerit. Cum igitur post praelium apud Actium com- 
missum dominum se septem quadraginta legionum 
invenisset, quamvis antea agros in Cisalpina pessimo 
exemplo nonnullis ex suis distribuisset, postea Pro- 
consulari potestate praeditus, Msecenate auctore, in 
animum induxit, ut in Imperii presidium quinque 
viginti legiones sibi reservaret. Milites in duo genera 
Legionariorum et Prsetoriorum dividit : in verba ab 
utrisque Principis jurabatur; illis nonnisi viginti sti- 
pendia maritis, his sedecim missio data est. Alia 
quoque instituta ordinavit, quae ad corpus justi ex- 
ercitus coagmentandum maxime pertinuerunt. Par- 
vam sibi manum Pra3torianarum cohortium in urbe 
retinuit magis contra latrones quam sibi presidium : 
necdum etiam in Stativis Castris constitutam : nam in 
quern unquam Imperatorem minus convenit armato- 
rum acie oculos civium prestringere ? Quamquam 
id magis vitio successoribus ejus verto, quod eo li- 
centiae cohortes Praetorianae et Urbanae postea creve- 
runt, ut sibi res omnes administrandas deligerent. 
Heliquas legiones legatorum suorum arbitrio obnoxias 
per nltimos imperii fines disposuit. 

3. Hie autem difficilis sane quaestio occurrit quate- 
nus Augustum a proposito illo vetere Beipublicse nihil 
non subigendi declinasse arbitremur? Haud dubie 
consilium illud Pericleum " coercendi intra terminos 
imperii c " successoribus ejus cum summa Romse uti- 
c Tacitus Ann. i. 

ilia clade commotus, sicut revera erat, sibi tandem 
omnino destinaverat, quippe qui plurima multo antea 
bella minoris quidenx ipsa momenti, sed raaxime ad 
corpus imperii confirmandum pertinentia ipse ges- 
sisset, ab legatis Romanas aquilas trans Rhenum 
ferri non molestius tulisset. Quid enim? nonne 
ex Horatio accepimus, — 

" Yidere Rhsetis bella sub Alpibua 
Drusum gerentem Vindelici." 

Idemque Horatius cum alias gentes efferas, turn 
praecipue Cantabros bellicosos devictos, commemorat. 
Potior mihi sane sententia eorum, qui Augustum 
magis id molitum esse putent, ut earn molem Imperii, 
quae jam in manibus erat, omnibus partibus suis et 
numeris expleret atque absolveret, quam ut fines 
imperii latius extenderet. Quorsum maxime inter- 
erat nullum quasi a tergo hostem invictum relin- 
quere: id vero periculura erat ne Alpes, nisi sibi 
illas omnino patefecisset, tandem alium tumultum 
in Italiam intromitterent. Obversentur videlicet 
ante oculos nativa ilia praesidia, quae sum ma dili- 
gentia undique constituta erant, montium altitudi- 
nes, amnium latissimorum discrimina, amplissimi de- 
sertorum tractus interjecti et poene non superandi. 
Quae tamen, tanquam ad omnis salutis cumulum, 
confirmaverat, dispositis per longinquas stationes 
legionibus : quarum robur in Rheni Danubiique 
ripis instructi erant, Germanise copiis parum dicto 
unius id aetatis audientibus minitabundi : octo prse- 
terea Euphratem praetexebant, Parthorum contra 
incursiones presidium. Loquor de bellis militibus- 
que. Tanquam earn rationem solum respexisset Au- 
gustus in administratione ilia Provinciarum. Quid 

dicam de legibus institutisque impositis? Quid de 
viis illis quum alias, turn in Lugdunensi, Agrippa 
duce, somma cura munitis, quae longinquissimas re- 
giones arctissimo vinculo cum capite Imperii colli- 
gaverunt? Quid de rescriptis illis ad omnes Pro- 
vincias Senatorias Imperatoriasque pariter missis, 
tandem in corpus juris coalescentibus ? Quid de 
fere omnibus Provinces ab ipso administrandi causa 
aditis? Quid denique de maxima ilia diligentia, 
minus quidem ut fit in aspectu orbis terrarum ver- 
sata, sed multo cum utilitate Romani populi con- 
junction qua, vita d per quattuor quadraginta an- 
nos producta, Augustus sibi delegerat condiscendas 
" omnes opes imperii, quantum civium sociorumque 
in armis, quot classes, regna, provincial, tributa aut 
vectigalia, et necessitates ac largitiones." 

Restat ut tandem aliquando peroremus, et ora- 
tionem nostram ad umbilicum adducamus. In eo 
pro parte virili maxim e elaboravimus, ut demonstra- 
remus eo res Romse recidisse, ut, quo diutius ipsa 
omnino exsisteret, opus esset procul dubio uno viro, 
qui, si minus eivilem discordiam domi comprimere 
posset, at tamen Provinciarum administrationem ad 
suum ipsius nutum et arbitrium converteret, ne 
tanta moles imperii tamque late diffusa magnitudine 
sua laborans dissiparetur. Earn laudem Augustus 
sane sibi peperit, quod tantam finium amplitudinem 
quatuor centum millium 6 virorum pra3sidiis custodire 
potuit. In quantum autem periculum dissolutio- 
nis venerat, apparet quum ex ilia Yariana clade ipsa, 
turn ex Augusti ipsius timore, ne in Italiam jamdu- 
dum opibus suis naturalibus destitutam invaderetur. 
d Of course after 725. e France has 600,000. 

Neque aliud Roraae in illo discrimine saluti fuit quan 
ille Imperii consensus, quern Augustus ipse fecefatj 
Liberet, si tempus superesset, Romae ipsius sit am 
suo ipsius statui quasi divinitus accomtnodatum, ad 
mirari, quippe quae in media mundi sede qui jai^ 
habebatur locata, trium tanquam zonarum circum 
jectu custodiretur : ut primum, magis Palmyrse si 
milis, in media ilia solitudine Italia*, quam Pliniui 
comraemorat, remotis cseterorum oculis ab suis malis, 
gentium adhuc imperium terrore potius nominis sibi 
vindicaverit : ut deinde Senatoriarum provinciarum 
pace florentium quasi zona defensa fuerit, donee 
tandem ad ultimum imperium " oceano clausum aut 
longinquis amnibus" perventum erat. Quid vero? 
Quid singillatim Italise mala f commemorem? quid 
infinita illam villarum spatia? quid nationes servo- 
rum? quid ipsam terram victui Romae minime 
sufficientem, atque ad opes iEgypti, quam idem 
Augustus eo imprimis commodissimis institutis tern- 
peratam destinaverat, confugientem P Quid major a 
vitia, quid mores deterrimos aut psene nullos, quid 
principum licentiam, quam tamen sic commemoro, ut 
non tarn longe ab ceteris Romanis distare putem ? 
Quid mirum si tandem legionarii, animis exterorum 
hostium propulsatione corroboratis, ex manibus gene- 
ris enervatissimi liabenas imperii sibi extorserunt. 
Quodsi aliquid est ea gloria Romani imperii disso- 
lutionem in quatuor saltern ssecula prorogasse, et per 
tot annos legibus saltern et ratione municipali tot 
homines magis atque magis excolere, Augustus 
quidem illam voluntatem suam penitus ratam fecit, 
quam his verbis moriens ita testatus est, " ita mihi 
' Tacit. ; quoted by Champagny, tome ii. 

litosalvam ac sospitem rempublicam sistere in sua sede 
fecdiceat, atque ejus rei fructum percipere, quern peto, ut 
$$itoptimi status auctor dicar: et moriens ut mecum 
umferam spem mansura in vestigio suo fundamenta rei- 
jin publicse, quae jeceros." 
circc 

* Suetonius, Aug. 28. 

